section_heading: Vojna karijera
paragraph_text: U studenom 1901. premješten je na službu u stožer II. korpusa u Beču, nakon čega je u svibnju 1902. unaprijeđen u čin potpukovnika. Od travnja 1905. služi u 68. pješačkoj pukovniji u Sarajevu gdje zapovijeda bojnom. U 68. pješačkoj pukovniji služi do travnja 1907. kada postaje zapovjednikom 69. pješačke pukovnije sa sjedištem u Pečuhu. U međuvremenu je, u svibnju 1905., promaknut u čin pukovnika. U svibnju 1911. dodijeljeno mu je zapovjedništvo nad 4. brdskom brigadom uz istodobno promaknuće u čin general bojnika. Pred početak Prvog svjetskog rata, u lipnju 1914., imenovan je sucem Vrhovnog vojnog suda u Beču u kojem od srpnja obnaša dužnost zamjenika predsjednika.